text: Pendlersti med vand og luft
  13 januar 2014 kl. 18.04
  En pendlersti med rastepladser med vand og luft. Det er noget, som har fået flere til at tage cyklen mellem Bramming og Tjæreborg.
  Esbjerg Kommune har fået penge fra Vejdirektoratets Cykelpulje. Helt præcist 6,2 mio. kr. I alt har Esbjerg kommune brugt 20.6 mio. kr. på cykelstier og cykelprojekter.
  Og det nytter:
  37 pct. flere tager cyklen og bruger pendler-stien, som betyder, at man kan cykle mellem Esbjerg, Bramming og Ribe.
  Cykelstien mellem Bramming og Tjæreborg er en sjælden en af slagsen. Kommunen viste mandag stolt stien frem. Bl.a. rastepladserne, hvor cykelslangerne kan få lidt ekstra luft, og cyklisten kan komme vand på dunken.
  Esbjerg Kommune har søgt om penge til en super-cykelsti inde i Esbjerg. Den skal anlægges i løbet af foråret.
  